2.

Su viešąja paslauga susiję įsipareigojimai yra tokie: Keleivių vietų skaičius ir paslaugos tęstinumas Sudėjus kiekvieno maršruto visų oro vežėjų siūlomas keleivių ir transporto pervežimo paslaugas, bendras planinis keleivių vietų skaičius turi būti ne mažesnis negu minimalus keleivių vietų skaičius, nurodytas I priede. Paslaugos turi būti garantuojamos bent vienerius kalendorinius metus ir, išskyrus toliau minimus atvejus, gali būti nutrauktos tik įspėjus apie tai prieš šešis mėnesius. Minimalų keleivių vietų skaičių galima sumažinti tik iš anksto gavus Portugalijos Civilinės aviacijos instituto leidimą, kurio negalima prašyti šešis mėnesius, jeigu dėl šios priežasties bendras keleivių vietų skaičius sumažės žemiau ribos, nurodytos šio skirsnio pirmoje pastraipoje. Portugalijos Civilinės aviacijos institutas turi atsakyti operatoriui per 30 dienų nuo pranešimo gavimo datos. Išskyrus nenugalimos jėgos (force majeure) aplinkybes, skrydžių, atšauktų dėl priežasčių, tiesiogiai susijusių su vežėju, skaičius neturi viršyti 2 % visų atitinkamam sezonui numatytų skrydžių; „atšaukimas“ reiškia, kad planuotas skrydis, kuriam iš anksto buvo užsakyta nors viena vieta, neįvyko. Jei oro eismo paslaugos laikinai nutrūksta dėl nenumatytų aplinkybių, nenugalimos jėgos (force majeure) aplinkybių ar kitų priežasčių, planuotas keleivių vietų skaičius turi būti padidintas bent 60 % nuo to momento, kai paslaugos tiekimą galima atnaujinti, iki tol, kol visi paslaugų nutrūkimo metu susikaupę neįvykdyti užsakymai bus įvykdyti. Punktualumas Išskyrus nenugalimos jėgos (force majeure) aplinkybes, ilgesni kaip 15 minučių vėlavimai, dėl priežasčių, tiesiogiai susijusių su vežėju, neturi pasitaikyti daugiau kaip 15 % visų skrydžių. Orlaivio tipas ir veiklos sąlygos Paslaugos turi būti teikiamos naudojant tinkamai patikrintus orlaivius su reaktyviniu varikliu, kuriuose yra įrengta ne mažiau kaip 90 sėdimų vietų; teikdami oro eismo paslaugas iš ir į Horta ir Pico oro uostus, vežėjai turi laikytis sąlygų, paskelbtų leidinyje Portugalijos aviacinė informacija (AIP). Minimalus skrydžių dažnis — Lisabona — Ponta Delgada — Lisabona maršrutas — bent vienas skrydis pirmyn ir atgal per dieną, nuo 8.00 iki 21.00 valandos ištisus metus; vieną kartą per savaitę šis maršrutas gali būti sujungtas su Lisabona — Santa Maria — Lisabona maršrutu; — Lisabona — Terceira — Lisabona maršrutas — bent keturi skrydžiai pirmyn ir atgal per savaitę skirtingomis dienomis, nuo 8.00 iki 21.00 valandos ištisus metus; vieną kartą per savaitę šis maršrutas gali būti sujungtas su Lisabona — Pico — Lisabona maršrutu; — Lisabona — Horta — Lisabona maršrutas — bent trys skrydžiai pirmyn ir atgal per savaitę nuo 8.00 iki 21.00 valandos ištisus metus ne viena po kitos einančiomis dienomis; — Funchal — Ponta Delgada — Funchal maršrutas — bent vienas skrydis pirmyn ir atgal per savaitę ištisus metus; — Oporto — Ponta Delgada — Oporto maršrutas — bent du skrydžiai pirmyn ir atgal per savaitę ištisus metus; nuo spalio iki birželio mėnesio imtinai šios kelionės gali būti sujungtos su maršrutu į Lisaboną; — Lisabona/Santa Maria/Lisabona maršrutas — bent vienas skrydis pirmyn ir atgal per savaitę, kuris gali būti sujungtas su Lisabona/Ponta Delgada/Lisabona maršrutu; — Lisabona/Pico/Lisabona maršrutas — bent vienas skrydis pirmyn ir atgal per savaitę ištisus metus, kuris gali būti sujungtas su Lisabona/Terceira/Lisabona maršrutu. Jeigu vežėjo ar vežėjų pateikti skrydžių tvarkaraščiai numato daugiau kaip vieną skrydį per dieną, tai skrydžiai turi būti vykdomi taip: išvykimas nuo 6.30 vietos laiku, atvykimas iki 0.30 vietos laiku; bent vieną kartą per dieną ir bent tris kartus per savaitę nuo 8.00 iki 21.00 turi būti vykdomas nors vienas skrydis ir vienas iš skrydžių turi būti iki 14 valandos. Jei vežėjai laikosi Komisijos pranešime nustatytų minimalių skrydžių dažnio ir pajėgumų, tai jiems leidžiama vykdyti kitus skrydžius nesilaikant pirmiau nurodytų tvarkaraščių. Jie gali naudotis šia galimybe, jei nacionaliniai oro uostai teisiškai nenustatė naudojimo apribojimų. Funchal/Ponta Delgada/Funchal, Lisabona/Santa Maria/Lisabona ir Lisabona/Pico/Lisabona maršrutų atveju, jeigu vežėjo ar vežėjų pateikti skrydžių tvarkaraščiai numato daugiau kaip vieną skrydį per savaitę, tai jie turi būti vykdomi skirtingomis savaitės dienomis. Lisabona/Terceira/Lisabona, Lisabona/Horta/Lisabona ir Oporto/Ponta Delgada/Oporto maršrutais vykdomos paslaugos turi būti vienodai paskirstytos per visą savaitę. Jeigu bendras siūlomų oro eismo paslaugų skaičius, sudėjus visų operatorių teikiamas paslaugas, per savaitę bet kuriuo iš maršrutų yra didesnis negu 6 (šeši), tai per dieną turi būti vykdomas nors vienas skrydis. Bilietai 1. Bilietų kainos struktūrą turi sudaryti: a) Ekonominės klasės bilietai be apribojimų, didelis pasirinkimas skirtingo lygio ir sąlygų bilietų, patenkinančių skirtingus poreikių segmentus (turistinį, verslo, bendro pobūdžio ir specifinių krovinių vežimo ir t. t.) b) Bilieto kelionei pirmyn atgal PEX tarifas yra 221 EUR skrydžiams tarp Azorų ir Portugalijos žemyninės dalies, o bilieto kelionei pirmyn ir atgal PEX tarifas yra 162 EUR skrydžiams tarp Azorų ir Funchal; c) Asmenims, ne mažiau kaip pusę metų gyvenantiems Azorų autonominiam regionui priklausančiose salose ir keliaujantiems tiesioginiu reisu į žemyne esančią Portugalijos dalį arba į Funchal, bei Maderos autonominio regiono gyventojams bus taikoma 33 % nuolaida nuo ekonominės klasės bilieto be apribojimų įprastos kainos. d) Studentams iki 26 metų imtinai ir tiems, kieno namai ar mokymosi institucija yra Azorų autonominiame regione ir kurie atitinkamai lanko švietimo įstaigas ar gyvena kurioje nors kitoje šalies teritorijos vietoje, bus taikoma 40 % nuolaida nuo ekonominės klasės bilieto be apribojimų įprastos kainos. e) Dienomis, kuriomis nėra tiesioginio skrydžio maršrutu Funchal — Ponta Delgada — Funchal, studentai iki 26 metų imtinai, keliaujantys į ar iš Azorų autonominio regiono, gali keliauti per Lisaboną, jeigu tik jie gali naudotis to paties oro vežėjo paslaugomis visos kelionės metu. Pasirinktas skrydžio tvarkaraštis neturi numatyti sustojimo Lisabonoje. f) Maksimalūs tarifai už krovinio pervežimą yra nurodyti II priede. Kiekvienas oro vežėjas turi turėti tą pačią bilietų struktūrą visiems maršrutams, nurodytiems 1 skyriuje, nesvarbu, ar išvykimo arba atvykimo vieta yra Lisabona ar Oporto, ir taikyti ją be diskriminacijos; vis dėlto kartais galima pasiūlyti nuolaidų tiesioginiams skrydžiams. Bilietų kainos turi būti skelbiamos tiek pardavimo, tiek ir registracijos vietose. 2. Gyventojai ir studentai, išskaičiavus nuolaidas, nurodytas 1 dalies c ir d punktuose, turi mokėti tokias galutines kainas: a) 184 EUR moka Azorų autonominio regiono gyventojai už kelionę pirmyn ir atgal į žemyne esančią Portugalijos dalį; b) 160 EUR moka Azorų autonominio regiono ir Maderos autonominio regiono gyventojai už kelionę pirmyn ir atgal iš Azorų į Funchal; c) 143 EUR moka studentai už kelionę pirmyn ir atgal iš Azorų į žemyne esančią Portugalijos dalį; 101 EUR moka studentai už kelionę pirmyn ir atgal iš Azorų į Funchal. 1 dalies b ir f punktuose bei 2 dalies a, b, ir c punktuose nurodyti tarifų dydžiai tikslinami kiekvienų metų balandžio 1 d. pradedant 2006 metais, remiantis praėjusiųjų metų infliacijos lygiu, paskelbtu leidinyje „Grandes opções do plano“ ir apie kurį aptariamus maršrutus iki vasario 28 d. eksploatavusiems vežėjams praneša Nacionalinė civilinės aviacijos organizacija. Vežėjai galės rinkti mokestį, kad išvengtų papildomų išlaidų, susijusių su kuro kainų (SC) padidėjimu. Tas mokestis bus tikslinamas kas tris mėnesius taikant toliau nurodytą formulę ir rezultatą apvalinant iki vienetų: SC = k x (b — 50,00) Šioje formulėje: SC papildomos kuro OW išlaidos K 0,684862 x praėjusio ketvirčio vidutinis USD/EUR kursas B vidutinė vieno barelio naftos kaina (USD) praėjusį ketvirtį Vežėjai taip pat galės taikyti didžiausią 16 EUR ir 4 EUR mokestį už bilieto rezervavimo ir pardavimo paslaugą atitinkamai tiesioginio pardavimo biuruose ir per „skambučių centrą“. 3. Pagal teisiškai patvirtintas sąlygas valstybė subsidijuos nuolatinių gyventojų ir studentų keliones, jei bus laikomasi 1 ir 2 dalyse nurodytų kriterijų ir tarifų. 2006 metais subsidija sudaro 87 EUR už bilietą pirmyn ir atgal. Tarifai už keleivių arba krovinių vežimą iš arba į bet kurį Azorų autonominio regiono oro uostą, iš kurio nėra reguliarių tiesioginių skrydžių į žemyną arba į Funchal, yra tokie pat, kaip nurodyta pirmiau išdėstytose pastraipose, bet ne daugiau kaip dviems skrydžių kuponams (po vieną į kiekvieną pusę) vežant keleivius iš žemyno į autonominį Azorų regioną ir atgal, ir iš vieno autonominio regiono į kitą, o keleiviams vežti Azorų autonominio regiono viduje — ne daugiau kaip: — dviems skrydžių kuponams (nenuolatiniams gyventojams); — trims skrydžių kuponams (nuolatiniams gyventojams ir studentams); — išskyrus susisiekimą su Corvo, kuriam vienas papildomas skrydžio kuponas bus išduodamas, kai nėra kasdieninio skrydžio. Tomis dienomis, kai iš salos nėra jokių tiesioginių reisų į žemyne esančią Portugalijos dalį arba į Funchal, gyventojams ir studentams gali būti parinktas kitas maršrutas. Be pirmiau nurodytos subsidijos, valstybė apmokės keleivių, keliaujančių į salas, kurios neturi tiesioginių skrydžių į žemyną ar į Funchal, arba iš jų, kelionės išlaidas. Kai skaičiuojamos vežimo išlaidos, reikia atsižvelgti į Azorų regiono vyriausybės patvirtintas kainas už paslaugas autonominiame regione. Keleiviui, užsisakiusiam bilietą, bet neatvykusiam skristi, gali būti skirta bauda, kurios dydis neviršija 10 % ekonominės klasės bilieto kainos. Šie su viešąja paslauga susiję įsipareigojimai bus taikomi nepažeidžiant sudarytų susitarimų su kitais vežėjais dėl bilietų kainų už skrydžius į kitas vietas ar iš jų, kai skrendama ne į Lisaboną, Oporto ir Funchal ar iš jų. Vežėjai gali sujungti teikiamas oro eismo paslaugas ir naudoti tuos pačius skrydžių numerius, jeigu su tuo sutinka Portugalijos Civilinės aviacijos institutas. Bilietų skrydžiams pardavimas Bilietai skrydžiams turi būti parduodami naudojant bent vieną kompiuterizuotą bilietų rezervavimo sistemą. Persėdimo sąlygos Jeigu skrydžius tam tikrais maršrutais siūlo keli skirtingi vežėjai, tai jie turi tarpusavyje susitarti, kad gyventojai ir studentai, keliaujantys į bet kurį Azorų autonominiame regione esantį oro uostą ir iš jo, galėtų naudotis skirtingų oro vežėjų paslaugomis skirtingoms jų kelionės atkarpoms. Krovinių ir pašto pervežimo paslaugos Turi būti užtikrinta, kad kiekvieno skrydžio metu gali būti gabenamas ne mažiau kaip dvi tonas sveriantis krovinys, įskaitant pašto gabenimą; krovinio svoris, kurį gabenti siūlosi vežėjas, turi būti vienodai paskirstytas per visą savaitę, laikantis šių minimalaus gabenamo krovinio svorio reikalavimų: — 30 tonų per dieną Lisabona/Ponta Delgada/Lisabona maršrutu; — 25 tonas tomis dienomis, kai minimalios reikalingos paslaugos vykdomos Lisabona — Terceira — Lisabona maršrutu. Maršrute Lisabona — Pico — Lisabona reikia užtikrinti, kad kiekvieną savaitę bus pervežamos dvi tonos prekių ir pašto kelionės pirmyn ir atgal metu. Leistinas krovinio ir pašto svoris kiekvieno skrydžio metu apskaičiuojamas taikant šią formulę: K = S — (0,75 x S x 97), kur K reiškia krovinio ir pašto svorį, kuris gali būti gabenamas skrydžio metu (kilogramais); S reiškia konkrečiame sektoriuje leistiną gabenti orlaiviu bendrą keleivių, bagažo, krovinio ir pašto svorį kilogramais (leistinas gabenimo svoris), kuris apskaičiuojamas iš maksimalaus patvirtinto kilimo svorio atėmus darbinį svorį (orlaivio, įgulos, kuro, maisto ir gėrimų bei kitų orlaivyje esančių daiktų); V reiškia keleivių vietų skaičių orlaivyje; 0,75 koeficientas, reiškiantis kad orlaivis pakrautas 75 % 97 yra standartinis keleivio ir jo bagažo svoris, kai keliauja suaugęs keleivis ir vežasi bagažą (84 kg +13 kg), kaip nurodyta JAR-OPS 1 620.